Železničná zastávka Borský Mikuláš

Železničná zastávka Borský Mikuláš je železničná zastávka pri obci Borský Mikuláš. Nachádza sa v nadmorskej výške 174 m n. m medzi stanicou Šaštín-Stráže a železničnou zastávkou Šajdíkove Humence na 55,357 km. Táto zastávka je súčasťou trate Kúty – Trnava, ktorá je elektrifikovaná 25 kV 50 Hz. Na železničnej zastávke nie je možná kúpa cestovného lístka.

Budova zastávky sa nachádza vpravo, v smere na Jablonicu. Zastávka leží severne od obce Borský Mikuláš, vzdialenosť do stredu obce je asi 2 km. Najbližšia autobusová zastávka pri železničnom priecestí je vzdialená zhruba 250 m.

 Referencie 

Borský Mikuláš
Kategória:Doprava v okrese Senica
Kategória:Železničné stanice v okrese Senica
Kategória:Borský Mikuláš